CELEX: 32021R1317
Language: fi
Date: 2021-08-09 00:00:00
Title: Komission asetus (EU) 2021/1317, annettu 9 päivänä elokuuta 2021, asetuksen (EY) N:o 1881/2006 muuttamisesta siltä osin kuin kyse on tietyissä elintarvikkeissa olevan lyijyn enimmäismääristä (ETA:n kannalta merkityksellinen teksti)

10.8.2021   
               
               
                  FI
               
               
                  Euroopan unionin virallinen lehti
               
               
                  L 286/1
               
            
         KOMISSION ASETUS (EU) 2021/1317,
         annettu 9 päivänä elokuuta 2021,
         asetuksen (EY) N:o 1881/2006 muuttamisesta siltä osin kuin kyse on tietyissä elintarvikkeissa olevan lyijyn enimmäismääristä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 1881/2006 (2) vahvistetaan erinäisissä elintarvikkeissa olevan lyijyn (Pb) enimmäismäärät.
                  
               
                     (2)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 18 päivänä maaliskuuta 2010 lausunnon (3) elintarvikkeissa olevasta lyijystä. Elintarviketurvallisuusviranomainen totesi, että lyijy voi aiheuttaa kehitykseen kohdistuvaa neurotoksisuutta pikkulapsilla sekä kardiovaskulaarisia ongelmia ja munuaistoksisuutta aikuisilla. Lyijyä koskeva riskinarviointi pohjautui näihin mahdollisesti kriittisiin haittavaikutuksiin. Elintarviketurvallisuusviranomaisen päätelmänä oli, että usean kriittisen tutkittavan ominaisuuden, muun muassa kehitykseen kohdistuvan neurotoksisuuden ja aikuisten munuaistoksisuuden, osalta ei ollut näyttöä kynnysarvosta. Näin ollen siedettävän viikkosaannin johtaminen ei ollut aiheellista. Elintarviketurvallisuusviranomainen ilmaisi huolensa siitä, että ravinnon kautta tapahtuvan lyijylle altistumisen nykyiset tasot saattavat vaikuttaa sikiöiden, imeväisten ja lasten neurologiseen kehitykseen.
                  
               
                     (3)
                  
                  
                     Elintarviketurvallisuusviranomaisen päätelmät vahvistettiin FAO:n ja WHO:n yhteisen elintarvikelisäaineita ja vierasaineita käsittelevän asiantuntijakomitean raportin päätelmissä vuonna 2010 (4).
                  
               
                     (4)
                  
                  
                     Tuoreimmat esiintymistiedot huomioon ottaen Codex Alimentarius -komissio alensi 41. istunnossaan (CAC41) Codex Alimentariuksessa vahvistetun suolassa (lukuun ottamatta suolamarskeilla tuotettavaa suolaa) olevan lyijyn enimmäismäärän 2 mg:sta/kg 1 mg:aan/kg.
                  
               
                     (5)
                  
                  
                     Tuoreimmat esiintymistiedot huomioon ottaen Codex Alimentarius -komissio alensi 42. istunnossaan (CAC42) Codex Alimentariuksessa vahvistetun muita syötäviä eläimen osia koskevan enimmäismäärän, joka oli 0,5 mg/kg, nautaeläinten muiden syötävien osien osalta 0,2 mg:aan/kg, sikojen muiden syötävien osien osalta 0,15 mg:aan/kg ja siipikarjan muiden syötävien osien osalta 0,1 mg:aan/kg. Se alensi myös rypäleistä valmistettua viiniä koskevan enimmäismäärän 0,2 mg:sta/kg 0,1 mg:aan kg ja vahvisti rypäleistä valmistettuja väkevöityjä/väkeviä viinejä koskevaksi enimmäismääräksi 0,15 mg/kg. Kumpaakin enimmäismäärää sovelletaan viiniin, joka on valmistettu sen päivämäärän jälkeen korjatuista rypäleistä, jona kyseiset enimmäismäärät hyväksyttiin CAC42-istunnossa.
                  
               
                     (6)
                  
                  
                     Näiden muutosten ja kaikkein tuoreimpien esiintymistietojen perusteella ravinnon kautta tapahtuvaa altistumista elintarvikkeissa olevalle lyijylle olisi vähennettävä unionissa alentamalla nykyisiä enimmäismääriä tai ottamalla käyttöön uusia enimmäismääriä sellaisia elintarvikkeita varten, joissa alempiin lyijymääriin pääseminen on kohtuudella mahdollista; niitä ovat muut eläimen osat, tietyt imeväisille ja pikkulapsille tarkoitetut elintarvikkeet, suola ja luonnonvaraiset sienet. Samoista syistä olisi vähennettävä viineissä olevan lyijyn enimmäismääriä ja vahvistettava väkeviä viinejä koskeva enimmäismäärä siltä osin kuin on kyse tulevista viinisadoista tuotettavista kyseisistä tuotteista. Lisäksi olisi vahvistettava mausteita koskevat enimmäismäärät edellä mainituista syistä sekä auttamaan vilpillisten käytäntöjen (esimerkiksi lyijykromaatin lisääminen kurkumaan) torjumisessa.
                  
               
                     (7)
                  
                  
                     Sen vuoksi asetusta (EY) N:o 1881/2006 olisi muutettava.
                  
               
                     (8)
                  
                  
                     Koska lyijy on heikko epäsuora genotoksinen karsinogeeni ja sen esiintyminen suurentaa kansanterveyteen kohdistuvaa riskiä, niiden tuotteiden, jotka eivät ole lyijyä koskevien uusien enimmäismäärien mukaisia ja jotka on saatettu markkinoille ennen tämän asetuksen voimaantuloa, pysyminen markkinoilla olisi sallittava vain lyhyen ajan.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1881/2006 liite tämän asetuksen liitteen mukaisesti.
         
         
            2 artikla
            Liitteessä luetellut elintarvikkeet, jotka on saatettu laillisesti markkinoille ennen tämän asetuksen voimaantuloa, saavat pysyä markkinoilla 28 päivään helmikuuta 2022.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 37, 13.2.1993, s. 1.
         
            (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vieraiden aineiden enimmäismäärien vahvistamisesta (EUVL L 364, 20.12.2006, s. 5).
         
            (3)  EFSAn CONTAM-lautakunta (EFSAn alainen elintarvikeketjun vierasaineita käsittelevä tiedelautakunta), 2010. Scientific Opinion on lead in food. EFSA Journal 2010;8(4):1570, https://efsa.onlinelibrary.wiley.com/doi/epdf/10.2903/j.efsa.2010.1570
         
            (4)  Evaluation of Certain Food Additives and Contaminants. FAO:n ja WHO:n yhteisen elintarvikelisäaineita käsittelevän asiantuntijakomitean 73. raportti (WHO Technical Report Series; 960).
      
      
         
            LIITE
            Korvataan asetuksen (EY) N:o 1881/2006 liitteessä olevan 3 jakson (Metallit) alajakso 3.1 (Lyijy) seuraavasti:
            
               
                           ”Elintarvikkeet (1)
                           
                        
                        
                           Enimmäismäärät
                           (mg/kg tuorepainoa)
                        
                     
                           3.1
                        
                        
                           
                              Lyijy
                           
                        
                        
                            
                        
                     
                           3.1.1
                        
                        
                           Raakamaito (6), lämpökäsitelty maito ja maitopohjaisten tuotteiden valmistukseen tarkoitettu maito
                        
                        
                           0,020 
                        
                     
                           3.1.2
                        
                        
                           Äidinmaidonkorvikkeet, vieroitusvalmisteet ja pikkulapsille tarkoitetut juomavalmisteet (57)
                           
                        
                        
                            
                        
                     
                           myydään jauheena (
                              3)
                              (
                              29)
                           
                        
                        
                           0,020 
                        
                     
                           myydään nesteenä (3)
                              (
                              29)
                           
                        
                        
                           0,010 
                        
                     
                           3.1.3
                        
                        
                           Imeväisten ja pikkulasten viljapohjaiset valmisruoat ja muut lastenruoat (3)
                              (29), muut kuin 3.1.5 kohdassa mainitut
                        
                        
                           0,020 
                        
                     
                           3.1.4
                        
                        
                           Imeväisille ja pikkulapsille erityisiin lääkinnällisiin tarkoituksiin tarkoitetut elintarvikkeet
                        
                        
                            
                        
                     
                           myydään jauheena (3)
                              (
                              29)
                           
                        
                        
                           0,020 
                        
                     
                           myydään nesteenä (3)
                              (
                              29)
                           
                        
                        
                           0,010 
                        
                     
                           3.1.5
                        
                        
                           Imeväisten ja pikkulasten juomat, jotka on merkitty sellaisiksi ja myydään sellaisina, muut kuin 3.1.2 ja 3.1.4 kohdassa mainitut
                        
                        
                            
                        
                     
                           myydään nesteenä tai saatettava ennalleen valmistajan ohjeiden mukaan, hedelmämehut mukaan luettuina (
                              4
                              )
                           
                        
                        
                           0,020 
                        
                     
                           valmistettava uuttamalla tai keittämällä (29)
                           
                        
                        
                           0,50 
                        
                     
                           3.1.6
                        
                        
                           Nautaeläinten, lampaiden, sian ja siipikarjan liha (lukuun ottamatta muita eläimen osia) (
                              6
                              )
                           
                        
                        
                           0,10 
                        
                     
                           3.1.7
                        
                        
                           Muut eläimen osat (6)
                           
                        
                        
                            
                        
                     
                           nautaeläimistä ja lampaista
                        
                        
                           0,20 
                        
                     
                           sioista
                        
                        
                           0,15 
                        
                     
                           siipikarjasta
                        
                        
                           0,10 
                        
                     
                           3.1.8
                        
                        
                           Kalanliha (
                              24
                              )
                              (
                              25
                              )
                           
                        
                        
                           0,30 
                        
                     
                           3.1.9
                        
                        
                           Pääjalkaiset (
                              52
                              )
                           
                        
                        
                           0,30 
                        
                     
                           3.1.10
                        
                        
                           Äyriäiset (
                              26
                              )
                              (
                              44
                              )
                           
                        
                        
                           0,50 
                        
                     
                           3.1.11
                        
                        
                           Simpukat (
                              26
                              )
                           
                        
                        
                           1,50 
                        
                     
                           3.1.12
                        
                        
                           Viljat ja palkohedelmät
                        
                        
                           0,20 
                        
                     
                           3.1.13
                        
                        
                           Juuri- ja mukulavihannekset (lukuun ottamatta kaurajuuria, tuoretta inkivääriä ja tuoretta kurkumaa), sipulikasvit, kukinnon muodostavat kaalit, kerivät kaalit, kyssäkaalit, palkovihannekset ja varsivihannekset (
                              27
                              )
                              (
                              53
                              )
                           
                        
                        
                           0,10 
                        
                     
                           3.1.14
                        
                        
                           Lehtikaalit, kaurajuuri, seuraavat sienet: Agaricus bisporus (herkkusieni), Pleurotus ostreatus (osterivinokas), Lentinula edodes (siitake) ja lehtivihannekset (lukuun ottamatta tuoreita yrttejä) (
                              27
                              )
                           
                        
                        
                           0,30 
                        
                     
                           3.1.15
                        
                        
                           Luonnonvaraiset sienet, tuore kurkuma ja tuore inkivääri
                        
                        
                           0,80 
                        
                     
                           3.1.16
                        
                        
                           Hedelmävihannekset
                        
                        
                            
                        
                     
                           sokerimaissi (
                              27
                              )
                           
                        
                        
                           0,10 
                        
                     
                           muut kuin sokerimaissi (
                              27
                              )
                           
                        
                        
                           0,05 
                        
                     
                           3.1.17
                        
                        
                           Hedelmät, lukuun ottamatta karpaloita, herukoita, seljanmarjoja ja mansikkapuun hedelmiä (27)
                        
                        
                           0,10 
                        
                     
                           3.1.18
                        
                        
                           Karpalot, herukat, seljanmarjat ja mansikkapuun hedelmät (
                              27
                              )
                           
                        
                        
                           0,20 
                        
                     
                           3.1.19
                        
                        
                           Rasvat ja öljyt, maitorasva mukaan luettuna
                        
                        
                           0,10 
                        
                     
                           3.1.20
                        
                        
                           Hedelmätäysmehut, hedelmätäysmehutiivisteet ennalleen saatettuna ja hedelmänektarit
                        
                        
                            
                        
                     
                           yksinomaan marjoista ja muista pienistä hedelmistä (
                              14
                              )
                           
                        
                        
                           0,05 
                        
                     
                           muista hedelmistä kuin marjoista ja muista pienistä hedelmistä (
                              14
                              )
                           
                        
                        
                           0,03 
                        
                     
                           3.1.21
                        
                        
                           Viinit (myös kuohuviinit, mutta ei väkevät viinit), siiderit, päärynäsiiderit ja hedelmäviinit (
                              11
                              )
                           
                        
                        
                            
                        
                     
                           tuotteet, jotka on valmistettu vuoden 2001 hedelmäsadosta vuoden 2015 hedelmäsatoon
                        
                        
                           0,20 
                        
                     
                           tuotteet, jotka on valmistettu vuoden 2016 hedelmäsadosta vuoden 2021 hedelmäsatoon
                        
                        
                           0,15 
                        
                     
                           tuotteet, jotka on valmistettu vuoden 2022 tai sitä myöhempien vuosien hedelmäsadosta
                        
                        
                           0,10 
                        
                     
                           3.1.22
                        
                        
                           Maustetut viinit, maustetut viinipohjaiset juomat ja maustetut viinistä valmistetut juomasekoitukset (
                              13
                              )
                           
                        
                        
                            
                        
                     
                           tuotteet, jotka on valmistettu vuoden 2001 hedelmäsadosta vuoden 2015 hedelmäsatoon
                        
                        
                           0,20 
                        
                     
                           tuotteet, jotka on valmistettu vuoden 2016 hedelmäsadosta vuoden 2021 hedelmäsatoon
                        
                        
                           0,15 
                        
                     
                           tuotteet, jotka on valmistettu vuoden 2022 tai sitä myöhempien vuosien hedelmäsadosta
                        
                        
                           0,10 
                        
                     
                           3.1.23
                        
                        
                           Rypäleistä valmistetut väkevät viinit  (*1)
                           
                        
                        
                            
                        
                     
                           tuotteet, jotka on valmistettu vuoden 2022 tai sitä myöhempien vuosien hedelmäsadosta
                        
                        
                           0,15 
                        
                     
                           3.1.24
                        
                        
                           Ravintolisät (
                              39
                              )
                           
                        
                        
                           3,0 
                        
                     
                           3.1.25
                        
                        
                           Hunaja
                        
                        
                           0,10 
                        
                     
                           3.1.26
                        
                        
                           Kuivatut mausteet (29)
                           
                        
                        
                            
                        
                     
                           Hedelmät, mausteena käytetyt
                        
                        
                           0,60 
                        
                     
                           Juuret ja juurakot, mausteena käytetyt
                        
                        
                           1,50 
                        
                     
                           Kuoret, mausteena käytetyt
                        
                        
                           2,0 
                        
                     
                           Nuput/silmut ja luotit, mausteena käytetyt
                        
                        
                           1,0 
                        
                     
                           Siemenet, mausteena käytetyt
                        
                        
                           0,90 
                        
                     
                           3.1.27
                        
                        
                           Suola lukuun ottamatta seuraavia puhdistamattomia suoloja: ”fleur de sel” (suolankukka) ja ”grey salt” (harmaasuola), jotka kerätään käsin savipohjaisilta suolamarskeilta
                        
                        
                           1,0 
                        
                     
                           Seuraavat puhdistamattomat suolat: ”fleur de sel” (suolankukka) ja ”grey salt” (harmaasuola), jotka kerätään käsin savipohjaisilta suolamarskeilta
                        
                        
                           2,0 
                        
                     
            
               (*1)  Sellaisina kuin ne on määritelty maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 liitteessä VII olevassa II osassa (EUVL L 347, 20.12.2013, s. 671).”